“Real” jamoasi hujumchisi Krishtianu Ronalduning aytishicha, tribunadagi hushtaklar uni bezovta qilmaydi. "Tan olaman, men kamtar insonmasman. Ammo men soxta ham emasman va o‘rganishni yaxshi ko‘raman. Odamlar meni yaxshi ko‘rmasliklariga qarshimasman. Bu ishlarning bari parvoyimga ham kelmaydi. O‘zimga yarasha dushmanlarim bor. Bu futbolning bir qismidir. To‘pga tegishim bilan ular dod solishni boshlaydi. Bu ishlar 18-19 yoshimdan beri boshlangan. Bu, allaqachon, men uchun muammo sifatida ahamiyatini yo‘qotgan", – deb izoh beradi Ronaldu The Times nashriga.